
DR.30.7.2001 69 

UCAPANPENANGGUHAN 

Sekatan dan Halangan Kerajaan Terhadap Parti Barisan Alternatif 

5.30 ptg. 

Tuan Haji Mat Basir bin Rahmat [Parit): Terima kasih Tuan Yang di-Pertua, 
dan terima kasih Ahli-ahli Yang Berhormat. Assalamualaikum warahmatullahi 
wabarakatuh. 

Timbalan Yang di-Pertua [Datuk Haji Muhamad bin Abdullah]: 
Waalaikumussalam warahmatullah. 

Tuan Haji Mat Basir bin Rahmat: Dalam sidang yang mulia kali ini saya ingin 
menarik perhatian Ahli-ahli Yang Berhormat mengenai suasana politik pasca pilihan 
raya 1999. Beberapa titik hitam mewarnai senario politik Malaysia setelah 
tersungkurnya Barisan Nasional di Kelantan dan Terengganu dan kehilangan banyak 
kerusi di Kedah, tembusnya kubu Barisan Nasional di Perlis, Pulau Pinang, Perak dan 
Selangor. Barisan Nasional kembali berkuasa tetapi post-mortem pilihan raya 
menunjukkan pengundi-pengundi terutamanya pengundi-pengundi Melayu telah beralih 
angin daripada menyokong Barisan Nasional kepada Barisan Alternatif. 

Demi meneruskan kelangsungan survival parti pemerintah pada peringkat 
awal usaha dan pendekatan lunak serta mesra rakyat digunakan untuk memenangi 
kembali hati rakyat. Tetapi pada masa yang sama halangan dan sekatan dikenakan ke 
atas parti Barisan Altematif, parti pemerintah seolah-olah hilang pertimbangan daripada 
bersifat adil dan saksama apabila menggunakan kuasa yang ada menyekat hak asasi 
dan kebebasan rakyat untuk bersuara. Tabiat politik ugut dan dendam menjadi-jadi 
dengan larangan berceramah kesukaran mendapat permit berceramah, hak 
mengadakan perhimpunan, menggunakan dewan orang ramai, mengurangkan 
kekerapan terbitan akhbar Harakah, membatalkan permit majalah Detik dan Wasilah. 

Tabiat politik dendam dan ugut ini sebenamya menunjukkan pertimbangan 
yang melambangkan keinginan untuk mengekalkan kekuasaan. Gerakan kebangkitan 
rakyat melalui kemenangan BA di Lunas tambah mencemaskan BN bahawa 
pendekatan lunak dan mesra rakyat sudah tidak relevan lagi. Parti pemerintah tiada 
jalan lain melainkan menggunakan Akta Keselamatan Dalam Negeri ke atas aktivitis 
yang berkarisma memenuhi hati nurani rakyat menolak kezaliman. 

Kita dukacita kerana kerajaan tanpa segan situ mendakwa dirinya demokratik 
sedangkan pada amalannya prinsip-prinsip demokrasi diketepikan. Politik demokrasi 
yang ada di negara ini sudah terlalu jauh menyimpang dari pengertian demokrasi yang 
konvensional yang telah disepakati oleh seluruh ahli-ahli sains politik. Adalah lebih baik 
berterus terang seperti Sukarno dan Castro. Dalam mendefinisikan demokrasi yang 
mereka jalankan, Sukarno mengatakan demokrasi Indonesia itu demokrasi terpimpin. 
Castro pula menyatakan sebuah demokrasi yang sebenar adalah tidak sahaja hak 
majoriti itu yang menang tetapi senjata-senjata yang sarat berisi peluru juga hendaklah 
diberikan kepada hak majoriti. 

Sebenamya rakyat telah pun banyak kehilangan hak dan kebebasan di bawah 
akta-akta yang sedia ada seperti Akta Keselamatan Dalam Negeri, Akta Universiti dan 
Kolej Universiti, Akta Pertubuhan, Akta Rahsia Rasmi dan sebagainya. Dengan hak 
yang hanya tinggal sisa inilah rakyat menjalani kehidupan mereka sebagai warga 
negara demokrasi ala Malaysia yang kaya dengan akta-akta memperkosa. Sikap 
memekakkan telinga dari jerit pekik suara rakyat mungkin diambil oleh pemerintah yang 
tidak berjiwa rakyat dan tidak berjiwa Islam. 

Sikap demikian berterang-terangan melanggar dasar semangat Syura, suatu 
kewajipan syari'e yang dikuatkuasakan oleh Allah sendiri yang bermaksud: "Dan 
bermesyuwarahlah dengan mereka da/am urusan [membaca sepotong ayat a/-Quran]. 
Dan Rasulullah s.a.w. sebagai pemerintah teladan atau contoh dengan kewibawaannya 
yang tidak pemah dipertikaikan di samping dapat bimbingan langsung dengan wahyu 
llahi, namun dalam banyak peristiwa beliau bukan sahaja mendengar dan menghormati 
suara rakyat malah sering kali pula meminta rakyat menyatakan pendapat mereka, 
sebagaimana yang terungkap dalam sabdanya [membaca sepotong hadis] yang 
bermaksud: "Berilah saranan kalian kepadaku." Sekianlah, terima kasih. 



UCAPANPENANGGUHAN. Sekatan dan Halangan Kerajaan Terhadap Parti Barisan Alternatif. 5.30 ptg. Tuan Haji Mat Basir bin Rahmat [Parit): Terima kasih Tuan Yang di-Pertua, dan terima kasih Ahli-ahli Yang Berhormat. Assalamualaikum warahmatullahi wabarakatuh. Timbalan Yang di-Pertua [Datuk Haji Muhamad bin Abdullah]: Waalaikumussalam warahmatullah. Tuan Haji Mat Basir bin Rahmat: Dalam sidang yang mulia kali ini saya ingin menarik perhatian Ahli-ahli Yang Berhormat mengenai suasana politik pasca pilihan raya 1999. Beberapa titik hitam mewarnai senario politik Malaysia setelah tersungkurnya Barisan Nasional di Kelantan dan Terengganu dan kehilangan banyak kerusi di Kedah, tembusnya kubu Barisan Nasional di Perlis, Pulau Pinang, Perak dan Selangor. Barisan Nasional kembali berkuasa tetapi post-mortem pilihan raya menunjukkan pengundi-pengundi terutamanya pengundi-pengundi Melayu telah beralih angin daripada menyokong Barisan Nasional kepada Barisan Alternatif. Demi meneruskan kelangsungan survival parti pemerintah pada peringkat awal usaha dan pendekatan lunak serta mesra rakyat digunakan untuk memenangi kembali hati rakyat. Tetapi pada masa yang sama halangan dan sekatan dikenakan ke atas parti Barisan Altematif, parti pemerintah seolah-olah hilang pertimbangan daripada bersifat adil dan saksama apabila menggunakan kuasa yang ada menyekat hak asasi dan kebebasan rakyat untuk bersuara. Tabiat politik ugut dan dendam menjadi-jadi dengan larangan berceramah kesukaran mendapat permit berceramah, hak mengadakan perhimpunan, menggunakan dewan orang ramai, mengurangkan kekerapan terbitan akhbar Harakah, membatalkan permit majalah Detik dan Wasilah. Tabiat politik dendam dan ugut ini sebenamya menunjukkan pertimbangan yang melambangkan keinginan untuk mengekalkan kekuasaan. Gerakan kebangkitan rakyat melalui kemenangan BA di Lunas tambah mencemaskan BN bahawa pendekatan lunak dan mesra rakyat sudah tidak relevan lagi. Parti pemerintah tiada jalan lain melainkan menggunakan Akta Keselamatan Dalam Negeri ke atas aktivitis yang berkarisma memenuhi hati nurani rakyat menolak kezaliman. Kita dukacita kerana kerajaan tanpa segan situ mendakwa dirinya demokratik sedangkan pada amalannya prinsip-prinsip demokrasi diketepikan. Politik demokrasi yang ada di negara ini sudah terlalu jauh menyimpang dari pengertian demokrasi yang konvensional yang telah disepakati oleh seluruh ahli-ahli sains politik. Adalah lebih baik berterus terang seperti Sukarno dan Castro. Dalam mendefinisikan demokrasi yang mereka jalankan, Sukarno mengatakan demokrasi Indonesia itu demokrasi terpimpin. Castro pula menyatakan sebuah demokrasi yang sebenar adalah tidak sahaja hak majoriti itu yang menang tetapi senjata-senjata yang sarat berisi peluru juga hendaklah diberikan kepada hak majoriti. Sebenamya rakyat telah pun banyak kehilangan hak dan kebebasan di bawah akta-akta yang sedia ada seperti Akta Keselamatan Dalam Negeri, Akta Universiti dan Kolej Universiti, Akta Pertubuhan, Akta Rahsia Rasmi dan sebagainya. Dengan hak yang hanya tinggal sisa inilah rakyat menjalani kehidupan mereka sebagai warga negara demokrasi ala Malaysia yang kaya dengan akta-akta memperkosa. Sikap memekakkan telinga dari jerit pekik suara rakyat mungkin diambil oleh pemerintah yang tidak berjiwa rakyat dan tidak berjiwa Islam. Sikap demikian berterang-terangan melanggar dasar semangat Syura, suatu kewajipan syari'e yang dikuatkuasakan oleh Allah sendiri yang bermaksud: "Dan bermesyuwarahlah dengan mereka da/am urusan [membaca sepotong ayat a/-Quran]. Dan Rasulullah s.a.w. sebagai pemerintah teladan atau contoh dengan kewibawaannya yang tidak pemah dipertikaikan di samping dapat bimbingan langsung dengan wahyu llahi, namun dalam banyak peristiwa beliau bukan sahaja mendengar dan menghormati suara rakyat malah sering kali pula meminta rakyat menyatakan pendapat mereka, sebagaimana yang terungkap dalam sabdanya [membaca sepotong hadis] yang bermaksud: "Berilah saranan kalian kepadaku." Sekianlah, terima kasih.